open-index/open-wikipedia-markdown huggingface dataset:
Palexpo

**Palexpo** on Šveitsis Genfis asuv konverentsikeskus. Hooned kuuluvad Genfi kantonile, samas kui ettevõte on pooleldi eraõiguslik sihtasutus. Keskus asub Genfi rahvusvahelise lennujaama lähedal. Hoones on kokku seitse saali ja 102 000 ruutmeetrit näitusepinda. Palexpos toimus iga aastane Genfi autonäitus.

## Ajalugu
Palexpo on järglane 1926. aastal ehitatud hoonele Palais des Expositions, mis ehitati Genfi autonäituse jaoks ning mis asub Plainpalais linnaosas. Pärast teist maailmasõda korraldati Palais des Expositionsis veel teisi messe, nagu *Salon des arts ménagers* ja Telecom. 

Palexpo ehitamist alustati 1978. aastal ning neli esimest 58 000 m² saali avati 18. detsembril 1981. aastal. Seejärel on Palexpot laiendatud kolm korda: 1987. aastal, mil ehitati 5. saal, 1995. aastal, mil ehitati kompleksi 7. saaliga ühendatud mitmeotstarbeline siseareen ja 2003. aastal, mil ehitati kiirtee A1 kohale 6. hall. Esimese ja teise saali all asub kongressikeskus, kus on 2200 istekohaga saal ja seitse väiksemat saali. 1. saali kõrval asuvas 19. sajandi häärberis Villa Sarasinis on eksklusiivsed vastuvõtu- ja seminariruumid.

Kuni 2008. aasta juunini kuulusid peaaegu kõik Palexpo hooned Fondation du Palais des Expositionsile, avalik-õiguslikule sihtasutusele, mis haldas ka Plainpalais asuvat hoonet Palais des Expositions'i. Erandiks oli kõige viimasena ehitatud Hall 6, mille omanik oli avalik-õiguslik sihtasutus Fondation pour la halle 6. Alates 1957. aastast haldas Palais des Expositionsi ja Palexpo'd sihtasutus Orgexpo (Organization d'expositions). Need kaks sihtasutust ühendati 2008. aasta juunis ja nendest moodustati aktsiaselts Palexpo SA, mille enamusosalus kuulub Genfi kantonile. Alates 1. jaanuarist 2009 võttis Palexpo SA üle ka Palexpo juhtimise Orgexpo Sihtasutuselt.

2009. aasta alguses renoveeriti Palexpo konverentsikeskust, et muuta ja täiustada konverentsikeskuse arhitektuuri, sisustust ja tehnoloogiat. Selle renoveerimise käigus uuendati Palexpo WiFi-võrku, et pakkuda kõigile töötajatele ja külalistele juhtmevaba internetti. 

## Üritused

Palexpos on korraldatud mitmesuguseid konverentse ja spordiüritusi, sealhulgas 2014. aasta Davis Cupi poolfinaale Šveitsi ja Itaalia vahel. 2028. aastal võõrustab Palexpo 2028. aasta Euroopa meeste käsipalli meistrivõistluste viimast nädalavahetust, mida korraldavad koos Šveitsiga veel Portugal ja Hispaania. 

2019. aastal võõrustas Palexpo kolmandat Laver Cupi võistlust.

2009. aastal 10. novembril esines Depeche Mode konverentsikeskuses nende tuuri "Tour of the Universe" raames.

2022. aastal toimus FIRST Global Challenge robootikavõistlus Genfis, Šveitsis, mille peamiseks toimumiskohaks ja areeniks oli Palexpo. Sellel osalesid inimesed enam kui 190 riigist ja külalised, nagu FIRST Robotics Competitioni asutaja Dean Kamen ja muusik Will.i.am.

2024. aasta mais avaldas Palexpo pärast Šveitsi esindaja Nemo võitu 2024. aasta Eurovisioonil huvi 2025. aasta Eurovisiooni lauluvõistluse korraldamise vastu.

## Viited



## Välislingid

* Ametlik veebileht (prantsuse keeles)
Reisiinfo salvesti

**Reisiinfo salvesti** (*Voyage data recorder*, **VDR**) on andmesalvestussüsteem, mis kogub andmeid mitmetelt laeva pardal olevatelt süsteemidelt.

Salvesti digiteerib, tihendab ja salvestab kogutud andmed eraldiseisvasse salvestusseadmesse. Salvestusseade on võltsimiskindel seade, mis on projekteeritud taluma äärmuslikke lööke, survet ja kuumust. Reisiinfo salvesti on vastavalt Rahvusvahelise Mereorganisatsiooni (IMO) SOLAS konventsioonile kohustuslik kõigil reisilaevadel ja laevadel, mille kogumahutavus on suurem kui 3000 tonni ning mis on ehitatud pärast 1. juulit 2002.

Juhul kui laev upub, võib salvestusseade olla kaitsvas ümbrises, mille saab eraldi pinnale tuua, ujuvas kestas või kombineeritud avariipoiga. VDRi peamine eesmärk on abistada laevaõnnetuse uurijaid, kuid selle andmeid saab kasutada ka ennetavas hoolduses, tormikahjude analüüsis, koolitustel ja mitmetel muudel eesmärkidel. Salvesti peab säilitama minimaalselt viimase 12 tunni andmed.

Lihtsustatud reisiinfo salvesti (*simplified voyage data recorder*. **S-VDR**) on odavam salvesti väikestele laevadele, mis salvestab ainult laeva põhilisi andmeid.

## Kogutavad andmed

Reisiinfo salvesti (mida mõnikord nimetatakse ka laeva mustaks kastiks) salvestatud teave võib sisaldada järgmist:

* Asukoht, kuupäev, kellaaeg kasutades GPS-i
* Kiiruslogi
* Gürokompass – suund
* Radar* – laeva enda radari andmetel või AIS-i andmed
* ECDIS* – ekraanipilt iga 15 sekundi järel ja kasutusel olevate navigatsioonikaartide loend iga 10 minuti järel või kaardi muutmisel
* Heli sillalt, sealhulgas silla tiibadest
* VHF mereraadioside salvestused
* Kajaloodi andmed* – sügavus kiilu all
* Peamised häired* – kõik IMO kohustuslikud häired
* Kereavad* – laevakere uste olek, nagu on näidatud sillal
* Veekindlate ja tuletõkkeuste staatused*, nagu sillal näidatud
* Surve kerele* – kiirendused ja kere pinged
* Rooli andmed* – korraldus- ja tagasisidevastus
* Mootor/propeller* – korraldus- ja tagasisidevastus
* Tõukurid* – olek, suund, tõukejõu % või pöörete arv
* Anemomeeter ja tuulelipp* – tuule kiirus ja suund

Märgiga * tähistatud andmeid ei pruugita S-VDR-is salvestada.

## Viited
Ayase

**Ayase** (綾瀬市 *Ayase-shi*) on linn Jaapanis Kanagawa prefektuuris Honshū saarel. Asub Sagami jõe ääres. Piirneb lõunas Fujisawaga läänes Ebina ja idas Yamatoga.

Linnastaatuse sai 1978. aastal.

1. detsembril 2024 oli linna elanike arv 82 874.

## Viited

## Välislingid
*https://www.city.ayase.kanagawa.jp/
Graham Nash

**Graham William Nash** (sündinud 2. veebruaril 1942 Blackpoolis) on inglise-ameerika laulja, laulukirjutaja ja muusik, kes on eelkõige tuntust kogunud inglise pop-/rokkansambli The Holliesi ja folkroki supergrupi Crosby, Stills & Nashi liikmena.

1962. aastal moodustas ta The Holliesi koos Allan Clarke'iga. Nash oli ansamblis rütmikitarrist, laulja ja laulukirjutaja. Ta lahkus ansamblist 1968. aastal ning moodustas seejärel David Crosby ja Stephen Stillsiga trio Crosby, Stills & Nash, mille liige on Nash olnud ansambli kõikidel aktiivsetel perioodidel. Uuesti kuulus Nash The Holliesi koosseisu aastatel 1981–1983 ning salvestas 1983. aastal ansambliga albumi "What Goes Around...".

Nashi debüütsooloalbum "Songs for Beginners" ilmus 1971. aastal. Album sai USA-s kuldplaadi staatuse. Albumilt pärineb tema tuntuim soolosingel "Chicago", mis jõudis USA singlite edetabelis Billboard Hot 100 35. kohale, lisaks kõrgetele kohtadele muuhulgas Kanada, Prantsusmaa ja Hollandi edetabelites. Ta on andnud välja veel kuus sooloalbumilt, millest viimane "Now" ilmus 2023. aastal.

Nash on samuti tuntud fotograafina. 1978. aastal sai ta USA kodakondsuse, kuid talle jäi alles ka Suurbritannia kodakondsus.

1997. aastal võeti ta Rock'n'rolli Kuulsuste Halli vastu Crosby, Stills, & Nashi ja 2010. aastal The Holliesi liikmena. 2010. aastal sai Nash Briti impeeriumi ordu ohvitseriks. Tal on neli audoktorikraadi, sealhulgas New Yorgi tehnoloogiainstituudist ja Salfordi ülikoolist.
 
## Sooloalbumid
* "Songs for Beginners" (1971)
* "Wild Tales" (1974)
* "Earth & Sky" (1980)
* "Innocent Eyes" (1986)
* "Songs for Survivors" (2002)
* "This Path Tonight" (2016)
* "Now" (2023)

## Viited

## Välislingid
* https://www.grahamnash.com/
Saab Bofors Dynamics CBJ-MS

**Saab Bofors Dynamics CBJ-MS** on Rootsi püstolkuulipilduja. Relva tootis ettevõte Saab Bofors Dynamics ning vastavalt vintrauale laseb see kas moona 6.5×25mm CBJ või 9×19mm Parabellum.
Michaelnbach

**Michaelnbach** on vald (*Gemeinde*) Austrias Ülem-Austria liidumaal Grieskircheni ringkonnas.

Michaelnbach asub Hausruckviertelis. U. 10 % valla territooriumist on kaetud metsaga ja 82 % on haritav maa.

## Viited
SR-2 Veresk

**SR-2 Veresk** (vene keeles СР-2 «Вереск» (*Kanarbik*)) on Vene püstolkuulipilduja. See on konstrueeritud moonale 9×21mm Gjurza.

## Kasutajad
*
Niklas Stark

**Niklas Stark** (sündinud 14. aprillil 1995 Neustadt an der Aischis) on Saksamaa jalgpallur, kes mängib keskkaitsja või kaitsva poolkaitsjana Saksamaa kõrgliigaklubis Bremeni Werder.

Saksamaa kõrgliigas debüteeris ta 2013. aasta aprillis 1. FC Nürnbergi meeskonnas.

Aastatel 2015–2022 mängis Stark Saksamaa kõrgliigaklubis Hertha BSC.

2022. aasta mais sõlmis ta nelja-aastase lepingu äsja Saksamaa kõrgliigasse tagasi tõusnud Bremeni Werderiga.

Aastatel 2011–2017 mängis Stark Saksamaa noortekoondistes. 2014. aastal tuli ta Euroopa omavanuste meistriks Saksamaa kuni 19-aastaste koondisega ja 2017. aastal kuni 21-aastaste koondisega. Saksamaa jalgpallikoondises tegi Stark debüüdi 19. novembril 2019 EM-i valikmängus Põhja-Iirimaa vastu.

## Viited

## Välislingid
* Niklas Stark Bundesliga.com lehel
M26 Modular Accessory Shotgun System

**M26 Modular Accessory Shotgun System** on Ameerika Ühendriikide haavlipüss. Tavaliselt kinnitatakse see automaatpüssi (üldiselt M16- või M4-tüüpi relva) laesäärele. Kui sellele kinnitada püstolkäepide, saab seda kasutada ka eraldiseisva haavlipüssina. M26 MASS väljastati suuremas koguses Ameerika Ühendriikide sõjaväele aastal 2013 ning sellega asendati vanem haavlipüss Mossberg 500.

## Kasutajad
* 

## Vaata ka
* Lahinghaavlipüss
* Knight's Armament Company Masterkey
* M203 (granaadiheitja)
* M320
* MAUL (haavlipüss)
* Saiga-12

## Viited
St. Jakob Arena

**St. Jakob Arena** on areen Šveitsis Baselis, kus mängitakse peamiselt jäähokit. See on EHC Baseli koduväljak.

St. Jakob Arena avati 2002. aastal ning see mahutab 6600 pealtvaatajat.

## Vaata ka
* St. Jakob-Park
* Šveitsi siseareenide loend

## Viited
Alexis Monney

**Alexis Monney** (sündinud 8. jaanuaril 2000) on Šveitsi mäesuusasõitja. Ta on spetsialiseerunud kiirlaskumisele ja super-G-le. 2020. aastal tuli ta kiirlaskumises juunioride maailmameistriks.

Monney on pärit Châtel-Saint-Denis'st Fribourgi kantonist. Tema isa Louis Monney suusatas samuti noorena, kuid vanemad ei saanud teda rahalistel põhjustel enam toetada. Ta õppis suusainstruktoriks ja hoolitses selliste suusasõitjate eest nagu Paul Accola ja Steve Locher ning on üle 20 aasta juhtinud Châtel-Saint-Denise lähedal Stöckli suusapoodi. 

Alexis Monney suusatas esimest korda kaheaastaselt lähedal asuvas Les Paccotsi suusakuurordis, kus tema isa oli suusaklubi treener. Ta proovis mitmesuguseid spordialasid, nagu jalgpall ja tennis, enne kui otsustas 12-aastaselt suusatama hakata. Neli aastat käis ta Brigi riiklikus suusakeskuses. 16-aastaselt osales ta FIS-i võistlustel alates 2017. aasta novembrist, võisteldes esialgu peamiselt slaalomis ja suurslaalomis. Ta hakkas tasapisi spetsialiseeruma kiirusaladele ja alates 2019. aasta detsembrist osales ta Euroopa karikavõistlustel. 2020. aasta juunioride maailmameistrivõistlustel Narvikis võitis ta kiirlaskumises kuldmedali, misjärel arvati ta hooaja 2020-21 alguses Šveitsi suusakoondisesse. Jaanuaris 2021. aastal saavutas ta oma esimese võidu FIS-i võistlusel. Põsesarna murru tõttu ei suutnud ta kuu aega hiljem oma juunioride maailmameistritiitlit kaitsta ja pidi hooaja ennetähtaegselt lõpetama.

18. detsembril 2021. aastal tegi Monney MK-võistluste debüüdi, kui saavutas Val Gardena kiirlaskumises 35. koha. Kaks kuud hiljem osales ta esimest korda Kitzbühelis Hahnenkammi mäesuusavõistlusel kiirlaskumises, kuid pidi väljasõidu pärast katkestama. Oma esimesed MK-punktid võitis ta 4. märtsil 2022. aastal 26. kohaga Kvitfjelli kiirlaskumises. Hooaja 2022-23 alguses kogus ta punkte kolmel MK-etapil kiirlaskumistel ning 7. jaanuaril 2023 saavutas ta oma esimese Euroopa karikasarja poodiumikoha teise kohaga Super-G-s Wengenis. 14. jaanuaril 2023 osales ta esimest korda Lauberhorni kiirlaskumises ja saavutas 10. kohaga oma esimese esikümne koha MK-etappidel. 28. detsembril 2024. aastal võitis ta oma esimese maailmakarikavõistluse Bormio kiirlaskumises, edestades meeskonnakaaslast Franjo von Allmenit. Päev hiljem oli ta pärast Super-G kolmandat kohta taas poodiumil.

## Maailma karikasarja etapivõidud

## Välislingid

*Alexis Monney ametlik koduleht
*[Alexis Monney [Rahvusvaheline Suusaföderatsioon|FIS]-i veebilehel]
*Alexis Monney Ski-DB Alpine Ski Database veebilehel
Carlos Augusto

**Carlos Augusto Zopolato Neves** (sündinud 7. jaanuaril 1999 Campinases) on Brasiilia jalgpallur, kes mängib vasakkaitsja või vasaku äärekaitsjana Itaalia kõrgliigaklubis Milano Internazionale.

Ta alustas klubikarjääri Brasiilia klubis Corinthians, mille noortesüsteemiga liitus ta 2011. aastal. Corinthianse meeskonnas debüteeris ta Brasiilia kõrgliigas 2018. aastal. Brasiilia kõrgliigas lõi ta esimese värava 1. mail 2019 hooaja teises mängus Chapecoense vastu.

2020. aasta augustis sõlmis ta lepingu Itaalia esiliigaklubiga Monza. 2022. aastal tõusis ta Monzaga Itaalia kõrgliigasse. Itaalia kõrgliigas lõi ta esimese värava 9. oktoobril 2022 mängus Spezia vastu. Hooajal 2022/23 lõi ta Itaalia kõrgliigas kuus väravat ja andis viis väravasöötu.

2023. aasta augustis läks ta Monzast laenule Milano Internazionalesse, kellega sõlmis aasta hiljem püsiva lepingu. Hooajal 2023/24 tuli ta Internazionalega Itaalia meistriks.

2019. aastal kuulus Carlos Augusto Brasiilia kuni 20-aastaste koondisse Lõuna-Ameerika omavanuste meistrivõistlustel. Brasiilia jalgpallikoondises tegi Carlos Augusto debüüdi 18. oktoobril 2023 MM-i valikmängus Uruguay vastu.

## Saavutused
;Corinthians
*Campeonato Paulista: 2019
*Copa do Brasil: Teine koht 2018
;Milano Internazionale
*Serie A: 2023–24
*Supercoppa Italiana: 2023

## Viited
USAS-12

**USAS-12** on Lõuna-Korea automaathaavlipüss. Seda toodab alates 1980. aastatest ettevõte Daewoo Precision Industries. Relva tsiviilkasutusse mõeldud variant on poolautomaatne.

## Kasutajad
* 
* 
* 
* 
* 
* 

### Mitteriigid
* Grupos de autodefensa comunitaria
*  Kareni Rahvavabastusarmee
* Los Zetas
* Uus Rahvaarmee

## Vaata ka
* Lahinghaavlipüss
* Haavlipüsside loend
* Saiga-12

## Viited
St. Jakobshalle

**St. Jakobshalle** on spordihoone Šveitsis Baseli lähistel Münchensteini vallas. Seal korraldatakse peamiselt spordiüritusi ja kontserte. Peaareenil on 12&nbsp;400 istekohta (algselt oli 9000). Areen avati 1976. aasta septembris.

See on iga-aastase meeste tennisevõistluse Swiss Indoors toimumispaik.

Hoones on erineva suurusega saalid ja ruumid, mida kasutatakse igat tüüpi ürituste läbiviimiseks. Näiteks koguneb sinna igal aastal maailma sulgpallurite eliit rahvusvahelisele *grand prix*' turniirile ning seal kohtuvad Euroopa parimad Sepak takrawi mängijad.

## Ajalugu

Alates 1975. aastast peetakse St. Jakobshalles meeste iga-aastast tenniseturniiri Swiss Indoors. Alates 1989. aastast peetakse samas ka võrkpallivõistlust Women's Top Volley International. Rahvusvaheline ratsutamisturniir CSI Basel toimub seal igal aastal alates 2010. aastast.

Muude seal toimunud suurvõistluste hulka kuuluvad 1986. aasta meeste käsipalli maailmameistrivõistlused, 1991. aasta Šveitsi lahtised meistrivõistlused, 1998. aasta IIHF maailmameistrivõistlused, 2006. aasta Euroopa meeste käsipallimeistrivõistlused, 2019. aasta BWF-i maailmameistrivõistlused, 2024. aasta naiste käsipalli meistrivõistlused, 2028. aasta meeste käsipalli meistrivõistlused ja meeste curlingu maailmameistrivõistlused 2012. ja 2016. aastal.

See oli EHC Baseli jäähokimeeskonna koduks aastatel 1976–2002, siis kolis meeskond 2002. aasta oktoobris avatud St. Jakob Arenale.

Bob Dylani elulooraamatu "Chronicles: Volume One" kohaselt otsustas ta pärast St. Jakobshalles peetud kontserti anda Never Ending Touri.

2025. aasta mais peeti seal Eurovisiooni lauluvõistlus; Šveits sai selle korraldamise õiguse tänu 2024. aasta edule, kui Eurovisiooni võitis laulja Nemo esitatud laul "The Code".

### Renoveerimine
2015. aasta jaanuaris kiitis Baseli linnkantoni suurnõukogu 89 poolt- ja ühe erapooletu häälega heaks 105 miljoni Šveitsi frangi suuruse laenu halli renoveerimiseks ja moderniseerimiseks. Aastatel 2016–2018 renoveeriti areen põhjalikult ja selle tehnoloogia uuendati tipptasemeni. See avati uuesti 2018. aasta oktoobris ja nüüd mahutab peaareen 12 400 inimest. Kompleksis on veel viis väiksemat saali, ärikeskus, VIP-ala, neli spordisaali ja 25-meetrise basseiniga ujula. Autoparklas on 1465 kohta.

Seoses Baseli päritolu tennisisti Roger Federeri rahvusvahelise eduga teatas Baseli spordidirektor, et pärast renoveerimist nimetatakse areen ümber Roger Federer Arenaks. Kohaliku volikogu hääletas aga selle ettepaneku maha.

## Vaata ka
* Tennisestaadionite loend mahutavuse järgi
* Šveitsi siseareenide loend

## Viited


## Välislingid

* St. Jakobshalle koduleht (saksa keeles)
Natternbach

**Natternbach** on vald (*Marktgemeinde*) Austrias Ülem-Austria liidumaal Grieskircheni ringkonnas.

Natternbach asub Hausruckviertelis. U. 36 % valla territooriumist on kaetud metsaga ja 58 % on haritav maa.

## Viited
Alexander Nübel

**Alexander Nübel** (sündinud 30. septembril 1996 Paderbornis) on Saksamaa jalgpallur, kes mängib väravavahina Saksamaa kõrgliigaklubis VfB Stuttgart ja Saksamaa jalgpallikoondises.

2005. aastal liitus ta kodulinnaklubiga SC Paderborn 07, kuid klubi põhimeeskonda ta välja ei jõudnud. Seejärel siirdus ta Schalkesse. Schalke meeskonnas debüteeris ta Saksamaa kõrgliigas 14. mail 2016 mängus Hoffenheimi vastu, kui sekkus mängu lõpuminutiteks Ralf Fährmanni asemele. Rohkem hakkas Nübel mänguaega saama hooajal 2018/19. UEFA Meistrite Liigas debüteeris ta 24. oktoobril 2018 mängus Galatasaray vastu. 2019. aasta augustis määras peatreener David Wagner Nübeli Schalke uueks kapteniks.

Pärast seda, kui tema leping Schalkega lõppes, siirdus ta 2020. aasta juunis Müncheni Bayerni. Bayerni meeskonnas debüteeris ta Saksamaa karikavõistluste esimese ringi mängus viienda liiga klubi 1. FC Düreni vastu. Hooaja jooksul pääses Nübel Bayerni meeskonnas väljakule vaid neljas mängus, sealhulgas korra Saksamaa kõrgliigas, hooaja eelviimases mängus 15. mail 2021 SC Freiburgi vastu.

Aastatel 2021–2023 oli ta kaks hooaega laenul Prantsusmaa kõrgliigaklubis Monaco. 2023. aasta juulis läks ta laenule Stuttgardi.

Aastatel 2017–2019 mängis Nübel Saksamaa kuni 21-aastaste koondises. Saksamaa jalgpallikoondises tegi ta debüüdi 11. oktoobril 2024 UEFA Rahvuste Liiga mängus Bosnia ja Hertsegoviina vastu.

## Viited
Chicago jõgi

**Chicago jõgi** (inglise keeles *Chicago River*) on 1900. aastast Chicagot ja linna edelapoolseid lähialasid läbiv tehislikult tagurpidi pööratud veevooluga ning suuremas jaos kanaldatud jõgi.

Chicago veelahkme kaudu pääsevad laevad Suurde järvistusse kuuluvast Michigani järvest edasi madalamale maastikule kulgevasse Des Plaines' jõkke. Viimase loodusliku suubumisega Illinoisi jõkke on võimaldatud jõetransport üle terve Mississippi jõestiku, mille peajõgi suubub ~1620 km kaugusel lõunakaares omakorda lõpuks Mehhiko lahte Atlandi ookeanis.

1887. aastal otsustas Illinoisi peaassamblee muuta jõe voolusuunda tsiviilehituslikult. See oli vastus äärmuslike ilmaolude tekitatud muredele, mis uputustena ohustasid linna veevarustust ja kanalisatsiooni. Linna virtsaveest lasti enamus otse jõkke, reostades vett ja saastates rannikuid valgalal. Planeering lubas säästa järvistut ning suunata reovett allavoolu Mississippi jõkke.

1900. aastaks valmisid ümber kujundatud kolmeharulisele jõele kanalilüüsid ja pumbajaamad ning projekt loeti lõpetatuks. See toetas suuresti kaubandust ja majandust ning toetab siiani keskkonnakaitset Suure järvistu regioonis. 1999. aastal nimetas Ameerika Tsiviilehituse Inseneride Ühing (ASCE) laevatatavate veeteede süsteemi *aastatuhande tsiviilehituslikuks monumendiks*.

Chicago lipul on kanaldatud jõgi kujutatud kahe rööpse helesinist värvi rõhtsirge triibuna. Linn arendab järjepidevalt edasi jõeäärseid jalutusradasid ning platse ajaveetmiseks, eeskätt lõunapoolsel vasakkaldal (vt Chicago Riverwalk).

## Vaata ka
*Chicago Loop

## Viited

## Kirjandus
*A River Reversed: How 19th Century Engineering Saved Chicago
Suure järvistu valgla

**Suure järvistu valgla** hõlmab Põhja-Ameerikas asuva hiiglasuure vesikonnana viit suurimat järve ja neisse suubuvaid jõgesid. Valgla ainumad vee väljavoolud toimuvad läbi loodusliku Saint Lawrence'i jõe ning 20. sajandi alguses tehislikult tagurpidi pööratud vooluga Chicago jõest.

Mõlemad jõed võimaldavad jõetransporti Atlandi ookeanini, esimesel juhul Kingstonist kuni Saint Lawrence'i laheni (~645 km) ja teisel juhul Chicagost kuni Mehhiko laheni (~1620 km).

Üldiselt loetakse valglasse ka Ontario järve kirdepoolseimas osas Wolfe'i saart ümbritsevaid ja sellest veidi kaugemale kirdesse ulatuvaid alasid, kus veed voolavad otse Saint Lawrence'i jõkke. Iga järv üksikuna moodustab aga alamvesikonna. Valgla keskkonnasäästlikku heaolu jälgib kaheriiklik Suure Järvistu Komisjon.

Suure järvistu regiooni keskmet moodustavat vesikonda ümbritsevad nii Kanada provints Ontario kui ka Ameerika Ühendriikide osariigid Minnesota, Wisconsin, Illinois, Indiana, Michigan, Ohio, Pennsylvania ja New York. 40 miljoni elanikuga regioonis elab rahvaarvult kolmandik kanadalastest.

## Vaata ka
*Niagara juga
*Wellandi kanal
*Rideau kanal
*Erie kanal
1913. aasta torm Suurel järvistul

**1913. aasta torm Suurel järvistul** (ingliskeelsete hüüdnimedaga ***Big Blow***, ***Freshwater Fury*** ja ***White Hurricane***) oli orkaaniline lumetorm, mis külvas 7.–10. novembril kaost üle terve Suure järvistu. Laevu paiskas tuiskav torm ümber neljal järvel viiest, eelkõige Huroni järvel.

## Katastroofilisus
Suure järvistu regioonis on dokumenteeritud ajaloos see olnud laastavaim, halvavaim ja surmavaim looduslik katastroof. Inimohvreid oli teadaolevalt üle 250, mil hukkus 19 laeva ning purunes veel lisaks 19 laeva. Kaubavedu sai tõsiselt kannatada, kokku kaotati üle 68 300 tonni sütt, rauamaaki ja teravilja. Kohati kattis maapinda 56 cm paksune lumevaip, tuuleiilid võisid küündida üle 140 km/h ning lained järvedes võisid kõrguda üle 15 m.

### Meteoroloogia
Ekstratroopiline tsüklon tekkis kahest madalrõhkkondlikust frondist, mille õhumassid sööstsid kokku ning koondusid üle oluliselt soojema järvistu valgla. Kohalikud teavad seda tavapäraselt kui novembri rajut. Maru tekitas kohutavaid lainetusi, mida hõlbustasid meeletutesse kaugustesse ulatuvad ajuteed.

### Ilmateenistus

Ameerika Ühendriikide riiklik ilmateenistus ei suutnud tormi jõulisust ette näha ega elanikkonda hoiatada, ajastule omaselt puudus täpne andmestik ja analüüsivõimekus ning vahendid massikommunikatsiooniks. Ilmastikuteadus ei olnud veel nõnda kaugele arenenud, et suuta teavitada välja sõitnud laevasid tuulesuundadest.

## Hukkunud laevad
*Isaac M. Scott
*Charles S. Price
*John A. McGean
*Argus
*Hydrus
*Henry B. Smith
*James Carruthers
*Regina
*Wexford
*Leafield
*Plymouth
*Buffalo

## Vaata ka

*Alberta madalrõhuala
*Colorado madalrõhuala

## Viited
Gluuonväli

**Gluuonväli** on teoreetilises osakestefüüsikas neljavektoriline väli, mis iseloomustab tugevas interaktsioonis gluuonide levikut kvarkide vahel. See mängib kvantkromodünaamikas sama rolli kui elektromagnetiline neljapotentsiaal kvantelektrodünaamikas – gluuonväli loob gluuonvälja tugevustensori (tensorvälja, mis iseloomustab kvarkide vahelist gluuoni vastasmõju).

Gluuonvälja kvant on gluuon.

Gluuonidel võib olla kaheksa värvilaengut, seega on kaheksa välja. See on vastupidine footonitele, mis on neutraalsed ja seetõttu on footonite välju vaid üks.

## Vaata ka
*Kvark-gluuonplasma
Glueball

***Glueball*** on osakestefüüsikas hüpoteetiline liitosake. Koosneb ainult gluuoniosakestest, ilma valentskvarkideta. Selline seisund on võimalik, kuna gluuonid kannavad värvilaengut ja alluvad tugevalt vastasmõjule. 

*Glueball*’e on osakestekiirendites väga raske tuvastada, kuna nad segunevad tavaliste meson.

## Viited
Kvantvaht

**Kvantvaht** (ka *aegruumi vaht*) on kvantmehaanikas aegruumi teoreetiline kvantfluktuatsioon väga väikesel skaalal. Teooria ennustab, et sellisel väikesel skaalal pidevalt tekivad ja hävivad aine- ja antiaine osakesed. Neid subatomilisi objekte nimetatakse virtuaalosakesteks.

Idee kvantvahust esitas John Wheeler 1955. aastal.

## Vaata ka
*Valevaakum
*Silmuskvantgravitatsioon
*Geon
*Stringiteooria
*Ussiauk

## Viited
Geon

**Geon** (mõiste üldrelatiivsusteoorias) on elektromagnetiline või gravitatsioonilaine, mida hoiab piiratud piirkonnas koos tema enda väljaenergia gravitatsiooniline külgetõmme.

Esimesena uuris geone 1955. aastal teoreetiliselt John Wheeler. Ta on ka termini "geon" autor.

## Vaata ka
*Geometrodünaamika

## Viited
Geometrodünaamika

**Geometrodünaamika** on teoreetilises füüsikas katse kirjeldada aegruumi ja sellega seotud nähtusi täielikult geomeetriliselt. 

Tehniliselt on selle eesmärk ühendada põhijõud ja sõnastada ümber üldrelatiivsusteooria kolmemõõtmeliste difeomorfismide abil kolmemõõtmelise konfiguratsiooniruumina. 

Esimesena käsitles seda ideed inglise matemaatik William Kingdon Clifford. Seda teooriat edendas 1950.–1960. aastatel John Wheeler ja selle kallal töötamine jätkub ka 21. sajandil.

## Viited
Sellest saab meie suvi (telesaade)

Sellest saab meie suvi" on Eesti reality-telesaade, kus kaheksa linnakärast kaugel elavat vallalist eestlast otsivad kaaslast. Tegemist on Elisa originaalsarjaga, mis esilinastus Elisa Huubi voogedastusplatvormil 2023. aastal. Sari oli nomineeritud 2024. aasta Eesti filmi- ja teleauhindade (EFTA) galal.

**Sisu**

# Formaat
# Osatäitjad
# Esimese hooaja osad
# Välislingid
# Tootmine

**Formaat**

Saate formaadi keskmes on kaheksa vallalist inimest, kes elavad linnakärast eemal. Televaatajatel oli võimalus neile kirju kirjutada. Esimeses osas kohtuvad osalejad Nelijärve puhkekeskuses, kus neile antakse kätte vaatajate kirjutatud kirjad. Edasi pääsevad viis osalejat, kes said enim kirju ning leidsid kirjade vahendusel sobivad kaaslased, keda kohtingule kutsuda.

**Osatäitjad**

* Aimer-Bert (21)     – ehitusettevõtja
* Annika (39) – hobusefänn
* Janne (41) – puukooli omanik
* Kristo (29) – viljakasvataja
* Maarek (39) – Väike-Pakri saare     loomakasvataja
* Maksim (40) – põllumajandusfirma     tehnikajuht
* Atko-Paap (40) – maamajade     taastaja
* Renne (41) – päästja
* Romi Hasa –     saatejuht

**Esimese hooaja osad**

**Tootmine**

Režissöörid: Indrek Simm, Elar Järvet

Saatejuht: Romi Hasa

**Välislingid**

Saade Elisa Huubis: https://elisa.ee/huub

Elisa Elamus: https://elisaelamus.ee
Zevakin & Valting vs Ameerika (telesaade)

"Zevakin & Valting vs Ameerika" on Eesti reisisaade, kus sisuloojad Andrei Zevakin ja Robin Valting rändavad läbi Ameerika Ühendriikide. Tegemist on Elisa originaalsarjaga, mis esilinastus Elisa Huubi voogedastusplatvormil 2023. aastal. Sari on saanud jätku teise hooajaga "Zevakin & Valting vs Ladina-Ameerika".

## Formaat

Saate formaat põhineb kahe juutuuberi roadtrip-stiilis reisil läbi Ameerika Ühendriikide, liikudes idarannikult läänerannikule. Saatejuhid kohtuvad kohalike inimestega ja tutvustavad vaatajatele Ameerika kultuuri eripärasid.

## Osatäitjad
Andrei Zevakin – saatejuht

Robin Valting – saatejuht

## Hooaja ülevaade
Kaheksaosaline reisisari jälgib Zevakini ja Valtingu teekonda New Yorgist Los Angelesse. Sarja jooksul näidatakse erinevaid Ameerika kultuuri tahke, sealhulgas Monster Truck show'd, relvakultuuri, UFO-de otsinguid ja krokodillide taltsutamist. Sarja jooksul läbisid saatejuhid keskmiselt 600 kilomeetrit päevas.

## Auhinnad

Sari on pälvinud 2023. aasta Eesti filmi- ja teleauhindade (EFTA) galal aasta uue tulija auhinna.

## '''Tootmine'''

## Välislingid
Sari Elisa Huubis: https://elisa.ee/huub

Sarja ametlik lehekülg: Zevakin & Valting vs Ameerika

Elisa Elamus: h[./Ttps://elisaelamus.ee ttps://elisaelamus.ee]
Zevakin & Valting vs Ladina-Ameerika (reisisaade)

**"Zevakin & Valting vs Ladina-Ameerika"** on Eesti reisisaade, kus sotsiaalmeedia sisuloojad Andrei Zevakin ja Robin Valting rändavad Ladina-Ameerikas. Tegemist on Elisa originaalsarjaga, mis esilinastus Elisa Huubi voogedastusplatvormil 2024. aasta sügisel. Saatesarja esimene hooaeg kandis pealkirja “Zevakin & Valting vs Ameerika”.

Saade põhineb kahe juutuuberi, Andrei Zevakini ja Robin Valtingu reisidel, nemad on ka saatejuhid. Teisel hooajal keskendutakse Ladina-Ameerikale: külastati Argentinat, Colombiat ja Kuubat. Saatejuhid kogevad kohalikku kultuuri, osalevad seiklustes ja tutvustavad vaatajatele nende riikide eripärasid. Võtted toimusid 2023. aasta augustis.

Teine hooaeg koosneb kaheksast osast, mis viivad vaatajad Argentinasse, Colombiasse ja Kuubale. Külastatakse muu hulgas Lionel Messi sünnilinna, Pablo Escobari kodulinna Medellini ja Buenos Airest. Proovitakse kohalikke traditsioone, nagu Ayahuasca taimedega ravitsemine ja härjavõitlus, ning uuritakse Argentinasse põgenenud natside jälgi.

## Auhinnad
Sarja esimene hooaeg võitis 2023. aasta Eesti filmi- ja teleauhinna (EFTA) aasta uue tulija kategoorias.

## Viited

## Välislingid
* Saaresari Elisa Huubis
* Saatesari Elisa Elamuses
Kodukäijad (telesaade)

**"Kodukäijad"** on Eesti telesaade, kus kolm kodukäijatest detektiivideks kehastunud avaliku elu tegelast külastavad pererahva äraolekul teiste Eesti avaliku elu tegelaste kodusid ja püüavad ära arvata, kellele need kuuluvad. 

Meelelahutusliku elustiilisaate saatejuht ja produtsent on Kaidor Kahar. Esimene „Kodukäijate“ saade läks ETV-s eetrisse 31. detsembril 2020.

Sarisaate kaks esimest hooaega olid eetris ETV-s aastatel 2020–2022, kolmas hooaeg esilinastus Elisa Huubis 2024. aasta septembris.

Telesaade "Kodukäijad" põhineb Taani avalik-õigusliku televisiooni formaadil. Igas osas käivad saate detektiivid ühe tuntud inimese kodus ning peavad vihjete ja seal leiduvate esemete põhjal ära arvama, kes seal elab.

## Detektiivid
* Anu Saagim – elustiiliekspert, kodukäija
* Mart Juur – kultuurikuller, kodukäija
* Raul Vaiksoo – arhitekt, kodukäija

## Kolmanda hooaja ülevaade
Kolmas hooaeg koosneb kaheksast saatest, millest esimeses meenutatakse kahe varasema hooaja saateid, avalikustatakse seiku saadete telgitagustest ja käiakse läbi üle meeldejäävamaid hetki. Järgmistes osades aga mõistatatakse juba uutes kodudes, kellele need võiksid kuuluda.

## Vastuvõtt
Sarja esimeses saates käidi külas Eesti selgeltnägijal Marilyn Kerrol, kes kolmele saatejuhile kristallide pealt ka tulevikku ennustas. Saate esimesed kaks hooaega, mida tootis ERR, olid väga populaarsed, meelitades telerite ette kuni 164 000 vaatajat. ERR-i päevakajaliste saadete peatoimetaja Peep Kala sõnul oli algul plaanitud teha seda sarisaadet kaks hooaega. Ka kolmas hooaeg, mis esilinastus Elisa Huubis, on väga soojalt vastu võetud.

## Viited

## Välislingid
* "Kodukäijate" esimeste hooaegade saated ERR Jupiteris
* "Kodukäijate" saateid Elisa Huubis
* Saatesari Elisa kodulehel
Zushi

**Zushi** (逗子市 *Zushi-shi*) on linn Jaapanis Kanagawa prefektuuris Honshū saarel. Asub Miura poolsaarel Sagami lahe ääres.

Linnastaatuse sai 1954. aastal.

1. detsembril 2024 oli linna elanike arv 55 382.

## Viited

## Välislingid
*http://www.city.zushi.kanagawa.jp/
Serbu Super-Shorty

**Serbu Super-Shorty** on Ameerika Ühendriikide pump-haavlipüss. Enamus mudelitest on konstrueeritud püssi Mossberg Maverick 88 põhjal, lisaks on kasutatud Mossberg 500 või Remington Model 870 raame. Relva on müüdud ka ekspordiks, muuhulgas soetas endale Super-Shorty Jordaania kuningas Abdullah II.

Super-Shortyt tootnud ettevõte Serbu Firearms teatas püssi tootmise lõpetamisest aastal 2022.

## Kasutajad
* 

## Vaata ka
* Norinco HP9-1

## Viited
Mare's Leg

**Mare&#39;s Leg** (inglise keelest 'mära jalg') on Ameerika Ühendriikide vintpüss. Tänapäeval nimetatakse nii relva Winchester Model 1892 lühikest versiooni. Algselt kasutas seda näitleja Steve McQueen 1950. aastate lõpu telesarjades "Trackdown" ja "Wanted Dead or Alive".

## Viited
Komarovo kalmistu

**Komarovo kalmistu** (vene keeles Комаровское поселковое кладбище) on kalmistu Peterburis Kurortnõi rajoonis Komarovo alevis.

Kalmistu pindala on 2,4 hektarit.

Kalmistu rajati 1910. aastal ja esialgu maeti sinna väga vähe inimesi. Praeguse nime sai kalmistu 1948. aastal, kui Soomelt Nõukogude Liidule läinud Kellomäki sai uueks nimeks Komarovo.

## Maetuid
*Anna Ahmatova, luuletaja
*Žoress Alfjorov, füüsik
*Natan Altman, kunstnik
*Viktor Aristov, filmilavastaja, stsenarist ja näitleja
*Aleksei Barannikov, filoloog ja indoloog
*Veniamin Basner, helilooja
*Vladimir Fok, füüsikateoreetik
*Vladimir Gaidarov, näitleja
*Gennadi Gor, kirjanik
*Jossif Heifits, filmilavastaja ja stsenarist
*Ivan Jefremov, ulmekirjanik, paleontoloog, filosoof ja sotsiaalne mõtleja
*Nadežda Koševerova, filmilavastaja
*Andrei Krasko, näitleja
*Sergei Kurjohhin, muusik ja helilooja
*Dmitri Lihhatšov, kirjandusteadlane, filoloog-medievist, kulturoloog ja kunstiteadlane 
*Vera Panova, kirjanik
*Vladislav Ravdonikas, arheoloog
*Juri Rõtheu, kirjanik
*Aleksandr Samohvalov, kunstnik
*Irina Zarubina, näitleja
*Viktor Žirmunski, keele- ja kirjandusteadlane
*Viktor Tregubovitš, filmilavastaja, stsenarist ja näitleja
*Nina Urgant, näitleja
*Aleksandr Volodin, näitekirjanik, stsenarist ja luuletaja

## Viited
Ruben Östlund

**Ruben Östlund** (kodanikunimi **Claes Olle Ruben Östlund**; sündinud 13. aprillil 1974) on Rootsi filmirežissöör ja -stsenarist. 

Östlund on tuntud eeskätt satiiriliste, musta komöödiat esindavate filmide "Kurbuse kolmnurk" (2022), "Ruut" (2017) ja "Turist" (2014) autorina. Tema loomingu läbivaks teemaks on heaoluühiskonna varjuküljed, mis ilmnevad siis, kui senine turvaline elukorraldus enam ei toimi. 

Ta on 2024. aasta seisuga pälvinud kaks Kuldset Palmioksa ja neli Euroopa filmiauhinda ning olnud kolm korda nomineeritud Oscarile.

## Viited

## Välislingid
* Tristan Priimägi. Ruben Östlund: loomiskirg on ainus instinkt, mis võitleb tarbimisihaga ERR Kultuur, 24. september 2022
Mateba Autorevolver

**Mateba Autorevolver** on Itaalia revolver. See on poolautomaatne, laeb ümber tagasilöögi jõul ning on seega üks vähestest omataolistest üldse. Relv konstrueeriti Pavia linnas ettevõtte Mateba poolt. Selle konstruktor Emilio Ghisoni tõi ligi kümme aastat hiljem turule ka kuulsa revolvri Chiappa Rhino.

## Vaata ka
* Chiappa Rhino
* RŠ-12
* Kiirlaskekahur
* Webley-Fosbery Automatic Revolver
MP-412 REX

**MP-412 REX** on Vene revolver. See konstrueeriti Iževski mehaanikatehases moonale .357 Magnum. See oli mõeldud peamiselt ekspordiks, kuid tegelikult seda ei eksporditudki.

## Viited
Vari (film 2024)

**"Vari"** on Eesti mängufilm, mille režissöör on Jaak Kilmi ja mis esilinastus 2024. aastal. 

Ajalooline põnevusfilm "Vari" käsitleb esimest korda Eestis kinolinal Juhan Liivi tegelaskuju ja näitab teda ootamatust vaatenurgast.

Võtted toimusid Tartus, Hellenurme vesiveskis, Juhan Liivi lapsepõlvekodus ehk nüüdses Liivi Muuseumis ning erinevates paikades Alatskivi kandis.

Filmi tootmist toetasid Eesti Filmi Instituut, Tartu Filmifond, A. le Coq, Puumarket, Apotheka, Postimees ja teised. Eesti kinodes esilinastus "Vari" 18. novembril 2024.

## Süžee
1894. aastal põgeneb 30-aastane tundliku natuuriga Liiv Tartu närvikliinikust ja asub teele maale vanematekoju Alatskivile, kus saaks tervist kosutada. Liiv kannatab jälitusmaania ning algava skisofreenia all, sest tal ei ole õnnestunud oma luulekogu trükki anda. Ühtlasi tõdeb ta valusalt, et eestlaste ärkamisaja vabaduslootused on hääbumas ja ideaalid kustumas, sest Eestis toimub venestamine. Alatskivil satub Liiv müstilise mõrvaloo keskele – leitakse tapetult talumees Madjus, kes enne oli praalinud kõrtsis vanaaegsete hõbemüntidega. Madjuse tütar Mari on Juhan Liivi sugulane ning tunnistab talle, et Madjus kaevas üles rahapaja, mille peale olid kraabitud nõidussõnad – kurat võtab varga hinge. Mari kardab nüüd, et kurat tuleb ka tema hinge järele. Madjuse tapmise pärast võetakse kinni süütu mees, mille järel otsustab Liiv sekkuda, juhindudes oma sisemistest sosinatest ja soovist aidata Mari tõe väljaselgitamisel. Ta satub süngete ja vägivaldsete sündmuste keskele. Liiv, kes vastandub toonase külaühiskonna lihtsakoelisusele ning robustsusele, on sunnitud tõe nimel riskima oma eluga. Kuid avastatud tõde ei too kaasa õiglust.

## Osatäitjad
* Juhan Liiv – Pääru Oja
* Otto – Karol Kuntsel
* urjadnik Peeter – Rain Simmul
* Madjus – Meelis Rämmeld
* kõrtsmik – Peeter Tammearu
* opmann – Andres Mähar
* Mari – Alice Siil
* Sepa-Jürka – Tarmo Tagamets
* Juula – Lena Barbara Luhse
* toimetaja Grenstein – Indrek Sammul
* doktor – Margus Jaanovits
* maadleja Miil – Riho Kütsar
* maadleja Kõiv – Ago Anderson
* ohranka ohvitser – Artjom Garejev
* halastajaõde – Berit Juhkam
ja teised.

## Festivalid
* Pimedate Ööde filmifestival (Tallinn, Eesti), 2024; põhivõistlusprogramm

## Vaadatavus
Eesti kinolevis vaatas filmi 45 441 inimest, millega see oli vaadatavuselt 13. film 2024. aastal. Eesti filmide seas oli see vaadatavuselt kolmas filmide "Tulnukas 2" ja "Elu ja armastus" järel.

## Viited


## Välislingid
*"Vari" Treiler
*"Vari" Eesti filmi andmebaas
*"Vari" IMDb
* Monika Undo. Tiina Brock. Film toob Juhan Liivi varjust välja ehk "Vari" õpetaja vaatenurgast Sirp, 15. november 2024
Surnud mees

"**Surnud mees**" ("Dead Man") on 1995. aasta Ameerika Ühendriikide vestern. Filmi lavastas Jim Jarmusch, kes kirjutas filmile ka stsenaariumi. Filmi peaosas mängib Johnny Depp. Film on mustvalge.

Depp kehastab filmis raamatupidajat William Blake'i, kes sõidab viimaste säästude eest oma kodulinnast Clevelandist piirimaal asuvasse linna Machine, kus loodab sealses tehases saada tööd raamatupidajana. Kohale jõudes selgub, et tema ametikoht on juba kellegi teise poolt täidetud. Seejärel veedab ta aega paberlilli müüva endise prostituudiga Theliga, kuid neile satub peale Theli endine kallim Charlie, kes on tehaseomaniku poeg. Järgnevas tulevahetuses Thel ja Charlie hukkuvad, Blake'il õnnestub haavatuna pääseda. Tehaseomanik palkab kolm pearahakütti, kes Blake'i elusana või surnuna leiaksid. Samal ajal kohtub Blake ühe indiaanlasega nimega Nobody (Gary Farmer), kes teda ravitseb ja kes peab teda luuletaja William Blake'i taaskehastuseks.

Jarmusch on nimetanud seda filmi "psühhedeelseks vesterniks" (ka *[[acid western]]*). "Surnud mees" sisaldab vesterni žanri väänatud ja sürreaalseid elemente. Filmi muusika autor ja esitaja on Neil Young, kes improviseeris muusika põhiliselt oma elektrikitarril, kui ta vastvalminud, veel ilma muusikata filmi üksinda stuudios vaatas.

Filmis on arvukalt viiteid inglise luuletajale William Blake'ile. Näiteks loeb Nobody ette paar rida Blake'i luuletusest "Auguries of Innocence" ning Theli nimi on pärit Blake'i luuletuse "The Book of Thel" pealkirjast. Kuigi filmi tegevus leiab aset 19. sajandil, sisaldab see arvukalt viiteid Ameerika Ühendriikide 20. sajandi popkultuurile.

Filmis on üpriski põhjalikult kujutatud Põhja-Ameerika indiaanlasi ja nende kultuuri. Indiaanlasi ei kujutata filmis tavapäraste stereotüüpide järgi. Film sisaldab vestlust krii ja mustjalaindiaani keeles ning tahtlikult ei ole indiaanikeelne vestlus filmis tõlgitud ega lisatud subtiitreid. See on selleks, et see oleks mõistetav vaid neid keeli kõnelevatele indiaanlastele, samuti on indiaanikeeles mitu sisenalja, mis on suunatud indiaanlastest vaatajatele. Filmis Nobody-nimelist indiaanlast kehastanud Gary Farmer on rahvuselt kajuka indiaanlane.

## Osatäitjad
* Johnny Depp – William Blake
* Gary Farmer – Nobody
* Crispin Glover – Train Fireman
* Robert Mitchum – John Dickinson
* John Hurt – John Scholfield
* Mili Avital –  Thel Russell
* Gabriel Byrne – Charlie Dickinson
* Lance Henriksen – Cole Wilson
* Michael Wincott – Conway Twill
* Eugene Byrd – Johnny "The Kid" Pickett
* Iggy Pop – Salvatore "Sally" Jenko
* Billy Bob Thornton – Big George Drakoulious
* Jared Harris – Benmont Tench
* Alfred Molina – misjonär kaubapunktis
* Gibby Haynes – mees relvaga puiesteel
* Michelle Thrush – Nobody tüdruksõber

## Viited

## Välislingid
*
Neumarkt im Hausruckkreis

**Neumarkt im Hausruckkreis** on vald (*Marktgemeinde*) Austrias Ülem-Austria liidumaal Grieskircheni ringkonnas.

Neumarkt asub Hausruckviertelis. See on Austria pindalalt väikseim vald.

## Viited
Chiappa Rhino

**Chiappa Rhino** on Itaalia revolver. Seda toodab ettevõte Chiappa Firearms, raam on valmistatud CNC-pingil alumiiniumist ja sisemised osad terasest. 

Rhinost on välja töötatud mitu mudelit, mis kasutavad laskemoona .357 Magnum, .38 Special, 9×19mm Parabellum, .40 S&W või 9×21mm. Erinevalt tavalistest revolvritest laseb Rhino silindersalve kõige alumisest, mitte ülemisest pesast ning seega on relva raud madalamal kui tavaliselt.

## Vaata ka
* Mateba Autorevolver
* RŠ-12

## Viited
Beretta 93R

**Beretta 93R** on Itaalia automaatpüstol. See on valikulise tulerežiimiga ning sellega saab lasta kas ühe lasu kaupa või kolmelasuliste valangutega. Relva konstrueeris poolautomaatpüstoli Beretta 92 põhjal 1970. aastatel relvatootja Beretta.

## Kasutajad
* 
* 
* 

## Vaata ka
* Heckler & Koch VP70
CZ 75

**CZ 75** on Tšehhoslovakkia poolautomaatpüstol. Seda toodab 1970. aastate keskpaigast Tšehhi relvatehas Česká zbrojovka Uherský Brod. Relva on müüdud suures koguses üle maailma ning see on Tšehhi kõige levinum käsitulirelv.

## Kasutajad
* 
* 
* 
* 
* 
* 
* 
* 
*  Iraagi ja Levandi Islamiriik
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Kirjandus
* Ramos, J.M. *CZ-75 Family: The Ultimate Handgun*. Boulder, Colorado, USA: Paladin Press, 1990. .
SIG Sauer P226

**SIG Sauer P226** on Šveitsi poolautomaatpüstol. Seda müüakse laskemoonale 9×19mm Parabellum, .40 S&W, .357 SIG või .22 Long Rifle. P226-l on samasugune ehitus nagu SIG Sauer P220-l, kuid see on konstrueeritud mahutama rohkem laskemoona. P226-st omakorda on arendatud kompaktsemad P228 ja P229 ning veelgi väiksem P224. Seda püstolit ning sellega lähedalt seotud mudeleid kasutatakse sõjavägedes ning korrakaitseüksustes üle maailma.

SIG Sauer kandideeris P226ga USA relvajõudude uue standardpüstoli konkursil XM9. Finaali pääsesid kaks relva: P226 ja Beretta 92SB-F. Kuigi P226 esines testides vägagi hästi, valiti lõpuks siiski Beretta. Samas võeti hiljem kasutusele P228 variant **M11** nime all, lisaks võeti P226 kasutusele ka mereväe eriüksuses Navy SEAL **Mk 25-na**.

## Kasutajad
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Vaata ka
* Beretta M9
* SIG Sauer P320
* SIG Sauer M17
* Zastava CZ99

## Viited

## Välislingid
* 

## Välislingid
* Koduleht
Peuerbach

**Peuerbach** on linn (*Stadtgemeinde*) Austrias Ülem-Austria liidumaal Grieskircheni ringkonnas.

6. novembril 2016 toimus hääletus selle üle, kas Peuerbach liidetakse naaberomavalitsustega Bruck-Waasen ja Steegen. Suurem osa Peuerbachi ja Bruck-Waaseni elanikest hääletas poolt, Steegeni elanike enamus oli vastu. 1. jaanuaril 2018 liitus Peuerbach Bruck-Waaseniga, kuid säilitas nime *Stadtgemeinde Peuerbach*.

Seal asub Aspöck Systems. 

## Inimesi

* Georg von Peuerbach (1423-1461), kuulus astronoom 
* Klaus Klaffenböck, külgkorvide võidusõidu maailmameister
* Doris Schmidauer, Austria esimene leedi

## Viited
Albaania 2025. aasta Eurovisiooni lauluvõistlusel

Albaaniat esindab 2025. aasta Eurovisiooni lauluvõistlusel lugu "Zjerm", mille autorid on Beatriçe Gjergji ja Lekë Gjeloshi ning mida esitab duett Shkodra Elektronike. Albaania Eurovisioonil osalev ringhäälinguorganisatsioon Radio Televizioni Shqiptar (RTSH) valis välja riigi esindaja Albaania lauluvõistluse Festivali i Këngës kaudu.

## Albaania Eurovisioonil

Albaania ringhääling Radio Televizioni Shqiptar (RTSH) on Eurovisioonil osalenud kokku 20 korda, esimene kord osaleti 2004. aastal. Kõrgeim koht võistlusel on siiani olnud viies koht, mis saavutati 2012. aastal Rona Nishliu esituses looga "Suus". Teine kõrgeim koht, mille Albaania on saavutanud oli 2004. aastal, kui Anjeza Shahini esituses laul "The Image of You" saavutas seitsmenda koha. Kogu Albaania Eurovisioonil osalemise jooksul ei ole ta finaali pääsenud kaheksal korral. 2024. aastal ei pääsetud finaali ning Besa lauluga "Titan" saavutas poolfinaalis viieteistkümnenda koha.

Osana oma kohustustest osaleva ringhäälinguorganisatsioonina edastab RTSH Eurovisiooni finaale Albaanias ja korraldab võistlust Festivali i Këngës, iga-aastast muusikakonkursi, mida on alates debüüdist 2004. aastal kastutatud Eurovisioonil esindaja valimiseks. RTSH kinnitas 30. septembril 2024 oma kavatsust osaleda 2025. aasta Eurovisioonil, oma esindaja valitakse võistluse Festivali i Këngësi kaudu.

## Enne Eurovisiooni

### Festivali i Këngës 63

Albaania 2025. aasta Eurovisiooni lauluvõistlusel esindaja valiti välja 63. korda toimuval võistlusel Festivali i Këngës, mis on iga-aastane Albaania muusikavõistlus, mille korraldas Albaania ringhääling, RTSH, Tiranas Kongresside palees. Üritus toimus 19.–22. detsembril 2024 ning seda juhtisid Enkel Demi ja Ornela Bregu. Festivalil oli ainult üks kategooria, mis valis välja ka Albaania esindaja Eurovisioonil. Ringhääling avas artistidele ja heliloojatele kandideerimisperioodi 27. septembril 2024, mis kestis kuni 29. septembrini 2024. Laekunud lugude seast valiti välja 30 võistlejat. Pärast võistlejate väljakuulutamist loobus Olsi Bylyku oma kohast ning tema asemele määrati Klea Dina. Žürii valis välja 15 finalisti, kelle tulemuse määras professionaalse žürii hääled, veebiplatvormi kaudu antud välismaalaste hääled (nimega "diasporaa hääled") ning SMS-hääletus Albaanias ja Kosovos.

#### Finaal
Festivali i Këngësi finaal toimus 22. detsembril 2024. Võitjaks osutus Shkodra Elektronike lauluga "Zjerm" ja seega valiti ta Albaania esindajaks 2025. aasta Eurovisiooni lauluvõistlusel.

## Viited
Kleepuv mütsik

**Kleepuv mütsik** (*Mycena epipterygia*), ka pihkane mütsik, on mütsikuliste sugukonda kuuluv seeneliik.

## Välislingid
* Kleepuv mütsik andmebaasis eElurikkus
Toom Õunapuu

**Toom Õunapuu** (sündinud 25. märtsil 1943 Põltsamaal) on Eesti pedagoogikateadlane, eesti keele õpetamise metoodik ja innovaatilise didaktika looja ning koolikirjanik.

Ta lõpetas 1961. aastal Põltsamaa Keskkooli kuldmedaliga ning 1966. aastal Tartu Riikliku Ülikooli ajaloo-keeleteaduskonna. Seal kaitses ta 1971. aastal kandidaaditöö "Kontrolli ja enesekontrolli võimalustest eesti keele grammatika õpetamisel üldhariduslikus koolis".
 
Ta on töötanud õpetajana Nõo Keskkoolis ja Tartu Sanatoorses Keskkoolis; õppejõuna Tartu Riiklikus Ülikoolis, Narva Kõrgkoolis, Virumaa Kõrgkoolis ja Tartu Teoloogia Akadeemias ning peatoimetajana ajalehtede "Invateataja" ja Eesti Pimedate Liidu "Valguse Kaja" juures.

## Teadustöö
Tema põhiline uurimisvaldkond on seotud eesti keele õpetamisega, tähelepanuga näitlikustamisele, õpilaste aktiviseerimisele ja tagasiside probleemidele keeletundides.

## Teoseid
Üle 100 teaduspublikatsiooni.

Ta on süstemaatilise eesti keele õpetamise metoodika käsiraamatu autor. Üle veerand sajandi on ta tegelenud õppekirjanduse koostamisega. Algusaastatel olid õppevahendid mõeldud eesti keele kui emakeele õppijatele, hiljem lisandusid materjalid eesti keele kui riigikeele õppijatele. Lisaks metoodilisele kirjandusele on ta kirjutanud laste- ja noorsoojutte. Kokku on ta avaldanud 2020. aasta seisuga 54 raamatut.

## Liikmesus
*1999 Eesti Keele Kaitse Ühing, asutajaliige

## Tunnustus
*1984 NSV Liidu Rahvamajanduse Saavutuste Näituse pronksmedal
*1991 Eesti Kultuurifondi aastapreemia 
*2004 Valgetähe V klassi teenetemärk
*2012 Vabariigi Presidendi hariduspreemia

## Isiklikku
Tema hobi on olnud lauatennis.

## Viited

## Kirjandus
*Eesti Entsüklopeedia, 14. kd. Tallinn 2000. Lk 627
*"1000 tartlast läbi aegade". Tartu: Liivimaa Mälu, 2003. Lk 500

## Välislingid
*
Hopea

***Hopea*** on taimeperekond sugukonnast kaksiktiibviljalised.

Perekonda kuulub umbes 113 liiki, mis on levinud Sri Lankas ja Lõuna-Indias, Andamani saartel, Myanmaris, Lõuna-Hiinas, Malaisias ja Uus-Guineas. Enamjaolt on need lauskmaa vihmametsade puud, tavaliselt metsa keskmises rindes, mõned liigid ent võivad olla kõrgemad, nagu *Hopea nutans* ja *Hopea mengerawan*. Viimatinimetatust, sumatra meravanipuust on traditsiooniliselt saadud merawani-nimelist puitu ja vaiku, ent mis on Rahvusvahelise Looduskaitseliidu punases nimestikus väljasuremisohus liik.

## Viited